
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1191 

22 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Εργαστηρίου με την επωνυμία «Εργαστήριο 
Υπολογιστικής Γεωτεχνικής Μηχανικής» στο Τμή¬ 
μα Πολιτικών Μηχανικών της Πολυτεχνικής Σχο¬ 
λής του Πανεπιστημίου Θεσσαλίας. 1 

Ιδρυση Εργαστηρίου με την επωνυμία «Εργαστήριο 
Πληροφορικής» στο Τμήμα Επιστήμης Φυσικής 
Αγωγής και Αθλητισμού του Πανεπιστημίου Θεσ¬ 
σαλίας. 2 

Ιδρυση Εργαστηρίου με την επωνυμία «Εργαστήριο 
Υδρολογίας και Ανάλυσης Υδατικών Συστημάτων» 
στο Τμήμα Πολιτικών Μηχανικών της Πολυτεχνι¬ 
κής Σχολής του Πανεπιστημίου Θεσσαλίας. 3 

Ιδρυση Εργαστηρίου με την επωνυμία «Εργαστήριο 
Μαθησιακών Δυσκολιών, Προβλημάτων Λόγου και 
Επικοινωνίας» στο Παιδαγωγικό Τμήμα Ειδικής 
Αγωγής της Σχολής Ανθρωπιστικών και Κοινωνι¬ 
κών Επιστημών του Πανεπιστημίου Θεσσαλίας. 4 


ΑΠΟΦΑΣΕΙ Σ 

Αριθμ. 6876 (1) 

Ιδρυση Εργαστηρίου με την επωνυμία «Εργαστήριο Υπο¬ 
λογιστικής Γ εωτεχνικής Μηχανικής» στο Τ μήμα Πολι¬ 
τικών Μηχανικών της Πολυτεχνικής Σχολής του Πα¬ 
νεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87) όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24 η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Πολιτικών Μηχανι¬ 
κών (Συνέλευση Τμήματος με αρ. 2/18-2-2015) και της 
Συγκλήτου του Πανεπιστημίου Θεσσαλίας (Συνεδρίαση 
155/5-06-2015). 


3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Ιδρύματος. 

Αρθρο 1 

Ίδρυση Εργαστηρίου 

Ιδρύεται στο Τμήμα Πολιτικών Μηχανικών του Πανε¬ 
πιστημίου Θεσσαλίας το εργαστήριο με την επωνυμία 
«Εργαστήριο Υπολογιστικής Γεωτεχνικής Μηχανικής 
(και αντίστοιχη αγγλική ίαάοΓαΙΟΓγ οΐ ΘοπιρυΙαΙίοπαΙ 
ΟθοΙθοίΊηιοαΙ Εηρίηθβπηςι) το οποίο εξυπηρετεί διδα¬ 
κτικές, ερευνητικές και παραγωγικές ανάγκες στα γνω¬ 
στικά αντικείμενα που αφορούν σε: (α) Προσομοίωση 
και επίλυση προβλημάτων αλληλεπίδρασης εδάφους- 
κατασκευών, (β) Προσδιορισμό της απόκρισης εδάφους, 
κατασκευών στο πλαίσιο αλληλεπίδρασης καθώς και 
γεωκατασκευών υπό στατικές και δυναμικές φορτί¬ 
σεις, (γ) Προσομοίωση και σχεδίασμά έργων υποδομής, 
(δ) Σύγκριση αποτελεσμάτων αριθμητικών μεθόδων και 
απλουστευμένων μεθοδολογιών οριακής ισορροπίας κα¬ 
θώς και πρόταση απλουστευτικών εμπειρικών σχέσεων 
ελέγχου και καθορισμός του πεδίου εφαρμογής τους, 
(ε) Ανάπτυξη λογισμικού για τα ανωτέρω πεδία έρευνας, 
ανάπτυξη αλγορίθμων δυναμικής ανταλλαγής δεδομέ¬ 
νων μεταξύ προγραμμάτων για ταχύτερη επεξεργασία 
αποτελεσμάτων και αυτοματοποίηση τροφοδότησης 
υπολογιστών με δεδομένα, (στ) Ανάπτυξη υπορουτι- 
νών εσωτερικού προγραμματισμού σε προγράμματα 
που επιτρέπουν τη δράση αυτή και αποτελούν μέρος 
της ήδη διαθέσιμης υποδομής ή θα εμπλουτίσουν την 
υπολογιστική βιβλιοθήκη του εργαστηρίου μελλοντικά. 

Άρθρο 2 

Εσωτερικός Κανονισμός 

Η λειτουργία του Εργαστηρίου που αναφέρεται στο 
προηγούμενο άρθρο ορίζεται σύμφωνα με τα επόμενα 
άρθρα. 

Άρθρο 3 
Αποστολή 

Το Εργαστήριο έχει ως αποστολή: 

Α. Την κάλυψη σε προπτυχιακό και μμεταπτυχιακό 
επίπεδο των διδακτικών και ερευνητικών αναγκών του 
ίδιου Τμήματος στο οποίο ανήκει το εργαστήριο, καθώς 

και των άλλων Τμημάτων του Πανεπιστημίου Θεσσαλίας 
στα αντικείμενα με τα οποία ασχολείται, όπως αυτά 
προσδιορίζονται στο άρθρο 1. 

Β. Την ανάπτυξη προγραμμάτων διδασκαλίας, τη δι¬ 
εξαγωγή βασικής και εφαρμοσμένης έρευνας και την 
προώθηση της επιστημονικής γνώσης στα γνωστικά 
αντικείμενα με τα οποία ασχολείται. 

Γ. Την συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Ερευνητικά Ιδρύματα της 
ημεδαπής ή της αλλοδαπής. 

Δ. Την συνεργασία με Ερευνητικά Εργαστήρια Δημοσί¬ 
ων Φορέων, Οργανισμών, Ινστιτούτων και Επιχειρήσεων 
με σκοπό την βελτίωση της ποιότητας των προϊόντων 
ή υπηρεσιών και της παραγωγικότητας. 

Ε. Την οργάνωση σεμιναρίων συνεδρίων, ημερίδων και 
διαλέξεων καθώς και την πραγματοποίηση δημοσιεύ¬ 
σεων και εκδόσεων. 

Στ. Την παροχή υπηρεσιών, σύμφωνα με τα προβλε- 
πόμενα στο Π.δ. 159/1984 (Α' 53). 

Αρθρο 4 
Προσωπικό 

Το προσωπικό του Εργαστηρίου απαρτίζεται από 
μέλη Διδακτικού Ερευνητικού Προσωπικού (ΔΕΠ) του 
οικείου Τμήματος, που η ειδικότητα τους σχετίζεται με 
τα γνωστικά αντικείμενα που καλύπτει το Εργαστήριο, 
όπως αυτά περιγράφονται στο άρθρο 1 της παρούσας 
πρυτανικής πράξης καθώς και από μέλη Ειδικού Τε¬ 
χνικού Εργαστηριακού Προσωπικού (ΕΤΕΠ) και λοιπό 
επιστημονικό και τεχνικό προσωπικό που τοποθετείται 
σε αυτό, σύμφωνα με τις κείμενες διατάξεις. 

Αρθρο 5 

Διοίκηση - Αρμοδιότητες 

1. Το Εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) και ορίζεται με την διαδικασία του άρθρου 28, 
παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 και επιπλέον: 

α. Συντονίζει το προπτυχιακό και μεταπτυχιακό διδα¬ 
κτικό έργο του Εργαστηρίου. 

β. Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του Εργαστηρίου και μεριμνά για 
την εφαρμογή του. 

γ. Μεριμνά για την κατανομή των χώρων του Εργα¬ 
στηρίου. 

δ. Μεριμνά για την στελέχωση του Εργαστηριού με 
το αναγκαίο προσωπικό. 

ε. Μεριμνά για την οικονομική διαχείριση των πόρων 
του Εργαστηρίου. 

στ. Υποβάλλει τον ετήσιο απολογισμό των δραστηρι¬ 
οτήτων του Εργαστηρίου. 

ζ. Εισηγείται στη Γ ενική Συνέλευση του Τμήματος τους 
υπεύθυνους υλικών και εξοπλισμού. 

η. Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή λειτουργία του Εργα¬ 
στηρίου. 

Αρθρο 6 
Λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες, σύμφωνα με τον κανονισμό λειτουργίας του Πανε¬ 
πιστημίου. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία σύμ¬ 


φωνα με τις διατάξεις του άρθρου 79 παρ. 6 εδ..ια του 
Ν. 1566/1985 (Α' 167), του άρθρου 5 παρ. 3δ του Ν. 2083/ 
1992 (Α' 159) και τις διατάξεις του Υπαλληλικού Κώδικα. 

2. Ο Διευθυντής ενημερώνεται πριν από την διεξαγωγή 
κάθε εργασίας που γίνεται στο Εργαστήριο στο πλαίσιο 
Ερευνητικού Προγράμματος ή άλλου έργου που δεν 
εντάσσεται στο εγκεκριμένο πρόγραμμα λειτουργίας 
του Εργαστηρίου, αλλά έχει αποφασισθεί από το οικείο 
Τμήμα και καθορίζει μέσα στο πλαίσιο της αποστολής 
του Εργαστηρίου τις προτεραιότητες στην χρησιμοποί¬ 
ηση οργάνων και χώρων, εφόσον αυτές δεν προσδιορί¬ 
ζονται από την σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του Εργαστηρίου, την χρησιμο¬ 
ποίηση οργάνων και υλικών, την παραμονή των εργαζο¬ 
μένων, φοιτητών ή επισκεπτών σε αυτό και την τήρηση 
κανόνων ασφαλείας που αποσκοπούν στην προφύλαξη 
της υγείας και αρτιμέλειας των εργαζομένων, καθώς και 
την προστασία των οργάνων και των εγκαταστάσεων 
από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
ή υλικά που παραδίδονται για τη διεξαγωγή εργασιών 
επιστρέφονται μετά τη χρησιμοποίησή τους στην κα¬ 
τάσταση που είχαν παραδοθεί. 

5. Με εισήγηση του Διευθυντή στην Γ ενική Συνέλευση 
του Τμήματος είναι δυνατή η πρόσληψη επιστημόνων 
σε τομείς σχετικούς με τις ερευνητικές και διδακτικές 
δραστηριότητες του Εργαστηρίου, σύμφωνα με την 
κείμενη νομοθεσία. 

6. Ο Διευθυντής μπορεί να αναθέσει σε μέλος ΕΤΕΠ 
την διοικητική και γραμματειακή υποστήριξη του Ερ¬ 
γαστηρίου. 

7. Στο Εργαστήριο έχουν δικαίωμα εκτέλεσης ερευνη¬ 
τικών εργασιών τα μέλη ΔΕΠ του Εργαστηρίου αποκλει¬ 
στικά ή σε συνεργασία με αλλά μέλη ΔΕΠ του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του Εργαστηρίου. 
Για την εκτέλεση ερευνητικών εργασιών από μέλη ΔΕΠ 
ή ερευνητές που δεν είναι μέλη του Εργαστηρίου χο¬ 
ρηγείται άδεια, ύστερα από σχετική αίτηση στην οποία 
αναφέρονταί: ο σκοπός της εργασίας, το χρονοδιάγραμ¬ 
μα της, η χρησιμοποίηση ή μη των οργάνων και υλικών 
τα οποία διαθέτει το Εργαστήριο και ο προϋπολογισμός 
ο οποίος απαιτείται. 

Αρθρο 7 
Πόροι 

Πόροι του Εργαστηρίου είναι: 

1. Τα έσοδα από την παροχή υπηρεσιών σύμφωνα με 
το άρθρο 3 παρ. 3 του Π.δ. 159/1984 (Α' 53). 

2. Τα κονδύλια που προέρχονται από τα ιδιαίτερα 
ερευνητικά προγράμματα. 

3. Οι πιστώσεις από άλλες πήγες όπως: 

α. Οι κληρονομιές, τα κληροδοτήματα, οι δωρεές και 
κάθε άλλη οικονομική ενίσχυση που προέρχεται από 
ημεδαπά ή αλλοδαπά φυσικά και νομικά πρόσωπα προς 
το Πανεπιστήμιο Θεσσαλίας για τους σκοπούς του ερ¬ 
γαστηρίου, εφόσον δεν τίθενται όροι που αντιβαίνουν 
στον σκοπό του Εργαστηρίου και του Πανεπιστημίου 
Θεσσαλίας. 

Άρθρο 8 

Τηρούμενα Βιβλία 

Α. Για τις ανάγκες του Εργαστηρίου τηρούνται τα 
ακόλουθα βιβλία και στοιχεία: 

1. Πρωτόκολλο εισερχόμενης - εξερχόμενης αλληλο¬ 
γραφίας. 

2. Αρχείο ερευνητικών προγραμμάτων. 

3. Βιβλίο περιουσιακών στοιχείων. 

4. Φάκελος οικονομικών στοιχείων κάθε έτους. 

5. Κατάλογος επιστημονικών βιβλίων, περιοδικών, και 
οργάνων. 

6. Βιβλίο καταγραφής των μεταπτυχιακών φοιτητών, 
ερευνητών και εξωτερικών συνεργατών με αναφορά 
στο ερευνητικό αντικείμενο στο οποίο εργάζονται ανά 
ακαδημαϊκό έτος 

7. Κάθε άλλο βιβλίο ή στοιχείο που κρίνεται απαραί¬ 
τητο. 

Β. Με απόφαση του Διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο που κρίνεται 
απαραίτητο. 

Αρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 6875 (2) 

Ιδρυση Εργαστηρίου με την επωνυμία «Εργαστήριο Πλη¬ 
ροφορικής» στο Τμήμα Επιστήμης Φυσικής Αγωγής 
και Αθλητισμού του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87) όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24 η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Επιστήμης Φυσικής 
Αγωγής και Αθλητισμού (Συνέλευση Τμήματος αριθμ. 
14ης/11-3-2015) και της Συγκλήτου του Πανεπιστημίου 
Θεσσαλίας (Συνεδρίαση 155/5-06-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος 

Αρθρο 1 

Ιδρυση 

Ιδρύεται το εργαστήριο του Τμήματος Επιστήμης 
Φυσικής Αγωγής και Αθλητισμού (ΤΕΦΑΑ) του Πανε¬ 
πιστημίου Θεσσαλίας, με την επωνυμία «Εργαστήριο 
Πληροφορικής». Το Εργαστήριο δημιουργείται για να 
καλύψει κυρίως τις εκπαιδευτικές αλλά και τις ερευνητι¬ 
κές δραστηριότητες των φοιτητών και του προσωπικού 


του Τμήματος στα γνωστικά αντικείμενα της Πληρο¬ 
φορικής και των εφαρμογών της στην εκπαίδευση και 
στη Φυσική Αγωγή. Το Εργαστήριο έχει ως αντικείμενο 
δραστηριότητας την ανάπτυξη προγραμμάτων εκπαί¬ 
δευσης σε θέματα Πληροφορικής και τεχνολογιών της 
πληροφορίας και της επικοινωνίας και τη διεξαγωγή 
βασικής και εφαρμοσμένης έρευνας στις εφαρμογές της 
Πληροφορικής στην εκπαίδευση και στη Φυσική Αγωγή. 
Το εργαστήριο θα παρέχει προγράμματα εκπαίδευσης 
σε θέματα Πληροφορικής και τεχνολογιών της πληρο¬ 
φορίας και της επικοινωνίας στους φοιτητές του ΤΕΦΑΑ 
και άλλων πανεπιστημιακών τμημάτων ή τεχνολογικών 
εκπαιδευτικών ιδρυμάτων, στους εκπαιδευτικούς της 
πρωτοβάθμιας και δευτεροβάθμιας εκπαίδευσης, καθώς 
και στους εργαζόμενους και άνεργους της Θεσσαλι- 
κής Περιφέρειας, ενώ θα απευθύνεται σε άτομα όλων 
των ηλικιών και όλων των ικανοτήτων. Οι ερευνητικές 
δραστηριότητες του εργαστηρίου καλύπτουν ένα ευρύ 
φάσμα που περιλαμβάνει την σχεδίαση και υλοποίηση 
λογισμικού για τη διδασκαλία της Πληροφορικής, την 
ανάπτυξη μεθοδολογιών διδακτικής της Πληροφορικής, 
τη σχεδίαση και υλοποίηση εκπαιδευτικού λογισμικού 
και διαδικτυακών περιβαλλόντων μάθησης, καθώς και 
την ανάπτυξη μεθοδολογιών σύγχρονης και ασύγχρονης 
εξ αποστάσεως εκπαίδευσης με την αξιοποίηση των 
τεχνολογιών της πληροφορίας και της επικοινωνίας. 
Αφορούν, επίσης, στη σχεδίαση και ανάπτυξη ψηφιακών 
εκπαιδευτικών παιχνιδιών, εφαρμογών για την εκμάθηση 
κινητικών δεξιοτήτων, καθώς και εφαρμογών για την 
προαγωγή της υγείας και της φυσικής δραστηριότητας 
σε άτομα όλων των ηλικιών και όλων των ικανοτήτων. 

Αρθρο 2 
Αποστολή 

Το εργαστήριο έχει ως αποστολή: 

α) την παροχή του κατάλληλου ακαδημαϊκού περι¬ 
βάλλοντος για την κάλυψη διδακτικών και ερευνητικών 
αναγκών σε προπτυχιακό και μεταπτυχιακό επίπεδο του 
Τμήματος Επιστήμης Φυσικής Αγωγής και Αθλητισμού 
στα γνωστικά αντικείμενα της Πληροφορικής και των 
εφαρμογών της στην εκπαίδευση και στη Φυσική Αγωγή, 

β) την ανάπτυξη προγραμμάτων εκπαίδευσης σε θέ¬ 
ματα Πληροφορικής και τεχνολογιών της πληροφορίας 
και της επικοινωνίας και τη διεξαγωγή βασικής και 
εφαρμοσμένης έρευνας στις εφαρμογές της Πληροφο¬ 
ρικής στην εκπαίδευση και στη Φυσική Αγωγή. Οι ερευ¬ 
νητικές δραστηριότητες του εργαστηρίου καλύπτουν 
ένα ευρύ φάσμα που περιλαμβάνει την σχεδίαση και 
υλοποίηση λογισμικού για τη διδασκαλία της Πληρο¬ 
φορικής, την ανάπτυξη μεθοδολογιών διδακτικής της 
Πληροφορικής, τη σχεδίαση και υλοποίηση εκπαιδευτι¬ 
κού λογισμικού και διαδικτυακών περιβαλλόντων μάθη¬ 
σης, καθώς και την ανάπτυξη μεθοδολογιών σύγχρονης 
και ασύγχρονης εξ αποστάσεως εκπαίδευσης με την 
αξιοποίηση των τεχνολογιών της πληροφορίας και 
της επικοινωνίας. Αφορούν, επίσης, στη σχεδίαση και 
ανάπτυξη ψηφιακών εκπαιδευτικών παιχνιδιών, εφαρ¬ 
μογών για την εκμάθηση κινητικών δεξιοτήτων, καθώς 
και εφαρμογών για την προαγωγή της υγείας και της 
φυσικής δραστηριότητας σε άτομα όλων των ηλικιών 
και όλων των ικανοτήτων, 

γ) την συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Ερευνητικά Ιδρύματα της 

ημεδαπής ή της αλλοδαπής στο πλαίσιο ακαδημαϊκών 
ή ερευνητικών προγραμμάτων, 

δ) την συνεργασία με άλλα Ερευνητικά Εργαστήρια 
Δημοσίων Φορέων, Οργανισμούς, Ινστιτούτα, Επιχει¬ 
ρήσεις, δήμους, κοινότητες και λοιπούς κοινωνικούς 
και επιστημονικούς φορείς και κοινωφελή ιδρύματα με 
σκοπό τη συμβολή του εργαστηρίου στη βελτίωση της 
επιμόρφωσης ατόμων όλων των ηλικιών και όλων των 
ικανοτήτων στην Πληροφορική και στις τεχνολογίες 
της πληροφορίας και της επικοινωνίας, καθώς και στην 
προαγωγή της υγείας και της φυσικής δραστηριότητας 
των ατόμων αυτών με την αξιοποίηση των τεχνολογιών 
της Πληροφορικής, 

ε) την οργάνωση σεμιναρίων, συνεδρίων, ημερίδων 
και διαλέξεων καθώς και την πραγματοποίηση δημοσι¬ 
εύσεων και εκδόσεων, 

στ) την παροχή υπηρεσιών σύμφωνα με τα προβλε- 
πόμενα στο Ν. 159/1984 (Α' 53). 

Άρθρο 3 
Προσωπικό 

Το προσωπικό του Εργαστηρίου απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικείου 
Τμήματος (ΤΕΦΑΑ) με συγγενή γνωστικά αντικείμενα 
που η ειδικότητά τους σχετίζεται με την αποστολή και 
τα γνωστικά αντικείμενα που καλύπτει το Εργαστήριο 
όπως αυτά περιγράφονται στο άρθρο 1 του παρόντος 
διατάγματος καθώς και από μέλη Ειδικού Τεχνικού Ερ¬ 
γαστηριακού Προσωπικού (ΕΤΕΠ), Εργαστηριακού Δι¬ 
δακτικού Προσωπικού (ΕΔΙΠ) και λοιπό επιστημονικό, 
διδακτικό, τεχνικό και διοικητικό προσωπικό που τοπο¬ 
θετείται σε αυτό σύμφωνα με τις κείμενες διατάξεις. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του οικείου Τμήματος (ΤΕΦΑΑ), διαθέτει διοικη¬ 
τικά και οργανωτικά προσόντα καθώς και ουσιαστικές 
γνώσεις και εμπειρία στον γνωστικό τομέα της Πληρο¬ 
φορικής και των εφαρμογών της στην εκπαίδευση και 
στη φυσική αγωγή και ορίζεται με τη διαδικασία της 
παραγράφου 22 του άρθρου 28 του Ν. 2083/1992. 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982, όπως τροποποιήθηκε με 
τις διατάξεις του άρθρου 13 παρ. 22γ. του Ν. 3149/2003, 
μεταξύ των οποίων περιλαμβάνονται η ευθύνη της εύ¬ 
ρυθμης λειτουργίας του εργαστηρίου, ο συντονισμός 
του διδακτικού (προπτυχιακού - μεταπτυχιακού) και 
ερευνητικού έργου του εργαστηρίου, ο καθορισμός και 
η εφαρμογή της γενικής πολιτικής και της υλοποίησης 
των στόχων του, ο ορισμός των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου, λογοδοτεί δε στη Γενική Συνέλευση και 
τον Πρόεδρο του Τμήματος. 

Αρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες 
ημέρες και ώρες, σύμφωνα με τον κανονισμό του 
Πανεπιστημίου Θεσσαλίας και σε χώρους που πα- 
ραχωρούνται σ' αυτό για την εγκατάσταση των συ¬ 
στημάτων και του λοιπού τεχνικού εξοπλισμού που 


είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Στον 
χώρο εγκατάστασης τοποθετείται πινακίδα με τον 
τίτλο του εργαστηρίου. 

2. Το εργαστήριο θα εγκατασταθεί στο Τμήμα Επι¬ 
στήμης Φυσικής Αγωγής και Αθλητισμού στα Τρίκαλα, 
στον Α' όροφο του Κτηρίου Γ, σε χώρο εμβαδού 77 τ.μ. 

3. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στην 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

5. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των συστημάτων ή οργάνων 
αυτών εκπαίδευση και εξουσιοδότηση από το Διευθυντή 
αυτού. Κινητά όργανα και συστήματα, τα οποία παρα- 
δίδονται για την διεξαγωγή εργασιών, επιστρέφονται, 
μετά τη χρησιμοποίησή τους, στην κατάσταση που είχαν 
παραδοθεί 

Αρθρο 6 

Έσοδα 

Τα έσοδα του εργαστηρίου προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

2) Τη διάθεση ερευνητικών ή εν γένει επιστημονικών 
προϊόντων. 

3) Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9 (Α' 53). 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Αρθρο 7 

Τηρούμενα Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία (σε ψηφιακή ή/και έντυπη 
μορφή): 

- Βιβλίο εξοπλισμού και αναλωσίμων 

- Πρωτόκολλα εισερχόμενης - εξερχόμενης αλληλο- 
γραφίας/εγγράφων 

- Βιβλίο περιουσιακών στοιχείων 

- Φάκελος οικονομικών στοιχείων κάθε έτους 

- Αρχείο ερευνητικών προγραμμάτων 

- Κατάλογος επιστημονικών βιβλίων και περιοδικών 

- Βιβλίο μεταβολών προσωπικού 

- Βιβλίο επιστημονικής δραστηριότητας 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραί¬ 
τητο σε αναλογική ή ψηφιακή μορφή. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 6878 (3) 

Ιδρυση Εργαστηρίου με την επωνυμία «Εργαστήριο 
Υδρολογίας και Ανάλυσης Υδατικών Συστημάτων» 
στο Τμήμα Πολιτικών Μηχανικών της Πολυτεχνικής 
Σχολής του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87) όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24 η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Πολιτικών Μηχανι¬ 
κών (Συνέλευση Τμήματος αριθμ. 2/18-2-2015) και της 
Συγκλήτου του Πανεπιστημίου Θεσσαλίας (Συνεδρίαση 
155/5-06-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος. 

Αρθρο 1 

Ίδρυση Εργαστηρίου 

Ιδρύεται στο Τμήμα Πολιτικών Μηχανικών του Πανεπιστη¬ 
μίου Θεσσαλίας το Εργαστήριο με την επωνυμία: «Εργα¬ 
στήριο Υδρολογίας και Ανάλυσης Υδατικών Συστημάτων», 
που θα εξυπηρετεί τις εκπαιδευτικές, ερευνητικές και πα¬ 
ραγωγικές ανάγκες στα παρακάτω γνωστικά αντικείμενα: 

• Υδρολογία και ειδικότερα σε θέματα που διέπουν 
επιφανειακές λεκάνες απορροής, υπόγειους υδροφο- 
ρείς, τη ποιότητα επιφανειακών και υπόγειων υδατικών 
πόρων, τους υδρολογικούς κινδύνους, κλιματική μετα¬ 
βλητότητα και αλλαγή και επιπτώσεις στους υδατικούς 
πόρους, την ανάπτυξη και διαχείριση μετρητικών δικτύ¬ 
ων μετεωρολογικής και υδρολογικής πληροφορίας, και 
των εφαρμογών Συστημάτων 

• Γεωγραφικής Πληροφορίας και Τηλεπισκόπησης 
στην υδρολογία και στους υδατικούς πόρους. 

• Υδατικά Συστήματα και ειδικότερα σε θέματα που 
διέπουν την ανάλυση των φυσικών και τεχνητών υδατι¬ 
κών συστημάτων, την ολοκληρωμένη διαχείριση υδατικών 
πόρων και συστημάτων, την κοινωνικοοικονομική προ¬ 
σέγγιση και τη πολιτική στη διαχείριση υδατικών πόρων. 

Αρθρο 2 
Αποστολή 

Το Εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τ ρή¬ 


ματος Πολιτικών Μηχανικών του Πανεπιστημίου Θεσ¬ 
σαλίας, καθώς και άλλων Τμημάτων του Πανεπιστημίου 
Θεσσαλίας, στα αντικείμενα με τα οποία ασχολείται, 
όπως αυτά προσδιορίζονται, στο άρθρο 1. 

β) Την ανάπτυξη προγραμμάτων διδασκαλίας, τη δι¬ 
εξαγωγή βασικής και εφαρμοσμένης έρευνας και την 
προώθηση της επιστημονικής γνώσης στα γνωστικά 
αντικείμενα με τα οποία ασχολείται. 

γ) Τη συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Ερευνητικά Ιδρύματα της 
ημεδαπής ή της αλλοδαπής. 

δ) Τη συνεργασία με Ερευνητικά Εργαστήρια Δημοσί¬ 
ων Φορέων, Οργανισμών, Ινστιτούτων και Επιχειρήσεων 
με σκοπό τη βελτίωση της ποιότητας των προϊόντων ή 
υπηρεσιών και της παραγωγικότητας. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύ¬ 
σεων και εκδόσεων. 

ε) Την παροχή υπηρεσιών κατά τα προβλεπόμενα στο 
Π.δ. 159/1984 9 (Α' 53). 

Αρθρο 3 
Προσωπικό 

Το Εργαστήριο στελεχώνεται από: 

1) μέλη του Διδακτικού Ερευνητικού Προσωπικού (ΔΕΠ) 
του Τμήματος Πολιτικών Μηχανικών που η ειδικότητά 
τους σχετίζεται με τα γνωστικά αντικείμενα που κα¬ 
λύπτει το Εργαστήριο, όπως αυτά περιγράφονται στο 
άρθρο 1 της παρούσας πρυτανικής πράξης, 

2) μέλη του Εργαστηριακού Διδακτικού Προσωπικού 
(ΕΔΙΠ) του Τμήματος, 

3) μέλη του Ειδικού Τεχνικού Ερευνητικού Προσωπι¬ 
κού (ΕΤΕΠ) του Τμήματος καθώς και από μέλη λοιπού 
επιστημονικού, τεχνικού και διοικητικού προσωπικού 
που τοποθετούνται στο Εργαστήριο, σύμφωνα με τις 
κείμενες διατάξεις. 

Αρθρο 4 

Διοίκηση - Αρμοδιότητες 

1. Το Εργαστήριο διευθύνεται από το Διευθυντή που εί¬ 
ναι μέλος του Διδακτικού Ερευνητικού Προσωπικού (ΔΕΠ) 
του οικείου Τμήματος (Τ.Π.Μ.), διαθέτει διοικητικά και 
οργανωτικά προσόντα καθώς και ουσιαστικές γνώσεις 
και εμπειρία στα γνωστικά αντικείμενα της Υδρολογίας 
και της Ανάλυσης Υδατικών Συστημάτων και ορίζεται με 
τη διαδικασία του άρθρου 28 παρ. 22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982, όπως τροποποιήθηκε με 
τις διατάξεις του άρθρου 13 παρ. 22γ του Ν. 3149/2003, 
μεταξύ των οποίων περιλαμβάνονται η ευθύνη της εύ¬ 
ρυθμης λειτουργίας του εργαστηρίου, ο συντονισμός 
του διδακτικού (προπτυχιακό - μεταπτυχιακό) και ερευ¬ 
νητικού έργου του Εργαστηρίου, ο καθορισμός και η 
εφαρμογή της γενικής πολιτικής και της υλοποίησης 
των στόχων του, ο ορισμός των υπεύθυνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου, λογοδοτεί δε στη Γ ενική Συνέλευση και 
τον Πρόεδρο του Τμήματος. 

Άρθρο 5 

Εγκατάσταση - Λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι- 

στημίου Θεσσαλίας και σε χώρους που παραχωρούνται 
σ’ αυτό για την εγκατάσταση των συστημάτων και του 
λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Το εργαστήριο θα εγκατασταθεί στο Τμήμα Πολιτι¬ 
κών Μηχανικών στο Βόλο, στο ισόγειο του κτηρίου του 
Τμήματος Πολιτικών Μηχανικών και σε άλλες εγκατα¬ 
στάσεις του Τμήματος Πολιτικών Μηχανικών. 

3. Ο Διευθυντής ενημερώνεται πριν από τη διαξαγωγή 
κάθε εργασίας που γίνεται στο Εργαστήριο, στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει, μέσα στα πλαίσια της 
αποστολής του εργαστηρίου, την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες που αποσκο¬ 
πούν στην προφύλαξη της υγείας και αρτιμέλειας των 
εργαζομένων καθώς και στην προστασία των οργάνων 
και εγκαταστάσεών του από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή 
άλλους ερευνητές, που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών, επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

Άρθρο 6 

Έσοδα 

Τα έσοδα του Εργαστηρίου προέρχονται από: 

α) Την εκτέλεση ερευνητικών και εκπαιδευτικών προ¬ 
γραμμάτων που πραγματοποιούνται για ίδιο λογαρια¬ 
σμό ή για λογαριασμό τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9 (Α' 53). 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία (σε ψηφιακή ή/και έντυπη 
μορφή): ^ 

- Βιβλίο εξοπλισμού και αναλωσίμων, 

- Πρωτόκολλο εισερχόμενης - εξερχόμενης αλληλο- 
γραφίας/εγγράφων, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών και 
οργάνων, 

- Αρχεία ερευνητικών προγραμμάτων, 


- Βιβλίο μεταβολών προσωπικού, 

- Βιβλίο επιστημονικής δραστηριότητας, 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραί¬ 
τητο σε αναλογική ή ψηφιακή μορφή. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 
Ο Πρύτανης 

ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 6881 (4) 

Ιδρυση Εργαστηρίου με την επωνυμία «Εργαστήριο Μα¬ 
θησιακών Δυσκολιών, Προβλημάτων Αόγου και Επι¬ 
κοινωνίας» στο Παιδαγωγικό Τμήμα Ειδικής Αγωγής 
της Σχολής Ανθρωπιστικών και Κοινωνικών Επιστη¬ 
μών του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87), όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Παιδαγωγικού Τμήματος Ειδικής 
Αγωγής (Συνέλευση Τμήματος αριθμ. 29η/1-4-2015) και 
της Συγκλήτου του Πανεπιστημίου Θεσσαλίας (Συνε¬ 
δρίαση 155/5-6-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Αρθρο 1 

Ίδρυση Εργαστηρίου 

Ιδρύεται στο Παιδαγωγικό Τμήμα Ειδικής Αγωγής του 
Πανεπιστημίου Θεσσαλίας το Εργαστήριο Μαθησιακών 
Δυσκολιών, Προβλημάτων Λόγου και Επικοινωνίας, με 
σκοπό την εξυπηρέτηση των διδακτικών και ερευνητικών 
αναγκών στα γνωστικά αντικείμενα των Μαθησιακών 
Δυσκολιών, των Προβλημάτων Λόγου και Επικοινωνίας. 

Αρθρο 2 
Αποστολή 

Το εργαστήριο έχει ως αποστολή: 

α. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Παιδαγωγικού Τμήματος Ειδικής Αγωγής, καθώς και των 
άλλων Τμημάτων του Πανεπιστημίου Θεσσαλίας, στα 
αντικείμενα με τα οποία ασχολείται, όπως αυτά προσ¬ 
διορίζονται στο άρθρο 1. 

β. Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας στα 
γνωστικά αντικείμενα με τα οποία ασχολείται. 

γ. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής και αλλοδαπής,. 

δ. Την οργάνωση σεμιναρίων, συμποσίων, συνεδριά¬ 
σεων, διαλέξεων, καθώς και την πραγματοποίηση δη¬ 
μοσιεύσεων και εκδόσεων. 

ε. Την παροχή υπηρεσιών κατά τα προβλεπόμενα στο 
Π.δ. 159/1984 «Προϋποθέσεις παροχής υπηρεσιών από τα 
Πανεπιστημιακά εργαστήρια σε ιδιώτες και κάθε νομικής 
μορφής οργανισμούς» (Α' 53). 

Άρθρο 3 
Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Παιδαγωγικού Τμή¬ 
ματος Ειδικής Αγωγής και άλλα μέλη ΔΕΠ του Π.Θ., 
των οποίων το γνωστικό αντικείμενο της θέσης τους 
εμπίπτει στα ερευνητικά ενδιαφέροντα του Εργαστη¬ 
ρίου, από μέλη του Ειδικού Τεχνικού Εργαστηριακού 
Προσωπικού (ΕΤΕΠ ), καθώς και από μέλη του λοιπού 
επιστημονικού και διοικητικού προσωπικού που τοποθε¬ 
τούνται στο εργαστήριο με τη διαδικασία των άρθρων 
4 παρ. 1(δ) του Ν. 2083/1992(ΑΊ59) και 13 παρ. 3(β) του 
Ν. 2817/2000 «Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (Α' 78). 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από το Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Παιδαγωγικού Τμήματος Ειδικής Αγωγής και 
ορίζεται με τη διαδικασία του άρθρου 28 παρ. 22 του 
Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982, μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακό 
- μεταπτυχιακό) και ερευνητικού έργου του εργαστη¬ 
ρίου, η κατάρτιση και η υποβολή στη Συνέλευση του 
Τμήματος του ετήσιου προγράμματος λειτουργίας του 
εργαστηρίου, η μέριμνα για την τήρησή του, η μέριμνα 
για την κατανομή των χώρων του εργαστηρίου, η μέρι¬ 
μνα για τη στελέχωσή του με το αναγκαίο προσωπικό, 
η μέριμνα για την οικονομική διαχείριση των εσόδων 
του, η υποβολή του ετήσιου απολογισμού των δραστη¬ 
ριοτήτων του, ο ορισμός των υπευθύνων για τα ανα¬ 
λώσιμα υλικά και του κινητού εξοπλισμού, η υπογραφή 
κάθε εγγράφου και γενικά η ευθύνη για την ομαλή και 
απρόσκοπτη λειτουργία του. 

Αρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία από 
τον εσωτερικό κανονισμό λειτουργίας του άρθρου 5 
παρ. 3δ του Ν. 2083/1992 (Α' 159). 

2. Το εργαστήριο θα εγκατασταθεί στον 2ο όροφο του 
κτηρίου III του του παραλιακού συγκροτήματος Παπα- 
στράτου του Πανεπιστημίου Θεσσαλίας. 

3. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαί¬ 
σια ερευνητικού προγράμματος ή άλλου έργου, που 


έχει αποφασισθεί και καθορίζει, μέσα στα πλαίσια της 
αποστολής του εργαστηρίου, την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλει- 
ας των εργαζομένων καθώς και στην προστασία των 
οργάνων και εγκαταστάσεών του από βλάβες. 

5. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή 
άλλους ερευνητές, που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών, επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

6. Η πρόσληψη διακεκριμένων επιστημόνων, σε τομείς 
σχετικούς με τις διδακτικές και ερευνητικές δραστη¬ 
ριότητες του εργαστηρίου, στην περίπτωση που είναι 
δυνατή κατά τις ισχύουσες διατάξεις, ενεργείται κατό¬ 
πιν εισηγήσεως του Διευθυντή από τα αρμόδια όργανα 
του Τμήματος. 

7. Στο Εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Για την εκτέλεση πειραματικής εργασίας 
από ερευνητές, οι οποίοι δεν είναι μέλη του εργαστη¬ 
ρίου, χορηγείται άδεια ύστερα από σχετική αίτηση, στην 
οποία αναφέρονταί: ο σκοπός της εργασίας, το χρονοδι¬ 
άγραμμά της, η χρησιμοποίηση ή μη οργάνων τα οποία 
διαθέτει το εργαστήριο, οι διατάξεις οι οποίες διέπουν 
την εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

Αρθρο 6 
Έσοδα 

Τα έσοδα του Εργαστηρίου προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9(Α' 53). 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών, βι¬ 
ντεοκασετών και οργάνων, 

- Αρχεία ερευνητικών προγραμμάτων, 

- Βιβλίο μεταβολών προσωπικού και 

- Κάθε άλλο βιβλίο ή στοιχείο που κρίνεται απαραί¬ 
τητο. 


Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

